stanford-oval/wikipedia huggingface dataset:
30 במאי
נפטרו

339 – אוזביוס מקיסריה, הארכיבישוף של קיסריה, הנחשב לאבי ההיסטוריה הכנסייתית (נולד בסביבות 275)
1431 – ז'אן ד'ארק, גיבורה לאומית של צרפת וקדושה של הכנסייה הקתולית, הוצאה להורג (נולדה ב-1412)
1574 – שארל התשיעי מלך צרפת, מלך צרפת מ-1560 ועד מותו (נולד ב-1550)
1593 – כריסטופר מרלו, מחזאי אנגלי (נולד ב-1564)
1640 – פטר פאול רובנס, אחד מגדולי הציירים של תקופת הבארוק (נולד ב-1577)
1744 – אלכסנדר פופ, משורר אנגלי (נולד ב-1688)
1778 – וולטר, פילוסוף וסופר צרפתי (נולד ב-1694)
1865 – ג'ון קאטרון, שופט בית המשפט העליון של ארצות הברית (נולד ב-1786)
1912 – וילבור רייט, חלוץ תעופה ואחד מממציאי המטוס (נולד ב-1867)
1918 – גאורגי פלחנוב, מהפכן רוסי ותאורטיקן מרכסיסטי (נולד ב-1856)
1950 – לאון בלום, יהודי צרפתי, מנהיג המפלגה הסוציאליסטית וראש ממשלת צרפת (נולד ב-1872)
1960 – בוריס פסטרנק, סופר ומשורר רוסי יהודי (נולד ב-1890)
1961 – רפאל טרוחיו, שליט הרפובליקה הדומיניקנית שנרצח (נולד ב-1891)
1961 – בנימין מינץ, שר וחבר הכנסת מטעם פועלי אגודת ישראל (נולד ב-1903)
1967 – קלוד ריינס, שחקן קולנוע ותיאטרון אנגלי (נולד ב-1889)
1972 – אהרן קציר, מדען ישראלי (נולד ב-1913)
1978 – הנס חיים פין, צלם עיתונות ישראלי, מחלוצי צילום העיתונות בישראל (נולד ב-1916)
1995 – טד דרייק, שחקן ומאמן כדורגל אנגלי (נולד ב-1912)
2003 – ישראל בקר, שחקן תיאטרון ובמאי ישראלי (נולד ב-1917)
2009 – אפרים קציר, נשיאה הרביעי של מדינת ישראל (נולד ב-1916)
2009 – סמי שמעון, איש עסקים ונדבן יהודי ידוע (נולד ב-1932)
2010 – אריה לובה אליאב, פוליטיקאי, הוגה דעות ואיש עשייה מהבולטים בציונות של ערב קום המדינה ולאחריה (נולד ב-1921)
2011 – רוזלין זוסמן יאלו, פיזיקאית רפואית אמריקנית-יהודייה, כלת פרס נובל לפיזיולוגיה או לרפואה שנת 1977 (נולדה ב-1921)
2014 – חנה מרון, שחקנית ישראלית (נולדה ב-1923)
2015 – הרצל בוקר, ראש המועצה המקומית מטולה (נולד ב-1952)
2017 – אבשלום כהן, פזמונאי, מלחין וזמר (נולד ב-1928)
2019 – פרנק לוקאס, סוחר הרואין וראש פשע מאורגן אמריקאי (נולד ב-1930)
2019 – ת'אד קוקרן, פוליטיקאי אמריקאי חבר המפלגה הרפובליקנית (נולד ב-1937)
2020 – בובי ג'ו מורו, אתלט אמריקאי (נולד ב-1935)
2022 – מודי בר-און, מנחה טלוויזיה ויוצר טלוויזיה ישראלי (נולד ב-1962)
2023 – גרשון אדלשטיין, ראש ישיבת פוניבז' בבני ברק, ראש מועצת גדולי התורה של דגל התורה ונשיא ועד הישיבות (נולד ב-1923)
חגים ואירועים החלים ביום זה

ארצות הברית – יום הזיכרון האמריקאי (במקור, כעת מצוין ביום שני הרביעי בחודש מאי)
29 במאי – 31 במאי
מאי
לוח אירועים שנתי
ז'אן ד'ארק על המוקד, ציור מן המאה ה-19
בני גודמן
רובנס, דיוקן עצמי
L0phtCrack

| --- | --- |
 מפתח:  פיטר זטקו (Peiter Zatko), כריס וויסופל (Chris Wysopal), כריסטיאן ריוקס (Christien Rioux), רוב צ'יין (Rob Cheyne), יאן מלבין (Ian Melvin).
 מחזור חיים:  2000–הווה (כ־24 שנים) 
 גרסה אחרונה:  7.2.0 
 מערכת הפעלה:  חלונות
 סוג רישיון:  תוכנה קניינית
 קוד מקור:  https://gitlab.com/l0phtcrack/l0phtcrack 
 קטגוריה:  פיצוח סיסמאות
 www.l0phtcrack.com
 
L0phtcrack (באנגלית: Lopthcrack) היא תוכנה מסחרית, המשמשת לאימות נתונים ופיצוח סיסמאות.
L0phtcrack פותחה על ידי פיטר זטקו (Peiter Zatko), כריס וויסופל (Chris Wysopal), כריסטיאן ריוקס (Christien Rioux), רוב צ'יין (Rob Cheyne), יאן מלבין (Ian Melvin).
החברה מציעה 3 גרסאות אותן ניתן לרכוש לאחר תקופת ניסיון של 15 ימים, גרסה לעסקים קטנים (Professional Edition), לעסקים בינוניים (Admin Editon) ואנטרפרייז (Enterprise Edition).
לתוכנה יכולת פיצוח סיסמאות מגובבות ומוצפנות בשיטות רבות, בדיקות חוזק סיסמה, שחזור סיסמאות של מערכת ההפעלה.
לאחר טעינת הנתונים התוכנה מזהה את שיטת ההצפנה ומפצחת אותה במספר דרכים:
התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות).
כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך).
היסטוריה

התוכנה פותחה על ידי חברת אטסטייק (ATstake) וחברת לופט (L0pht). בשנת 2000 הודיעו החברות על מיזוג ובשנת 2004 נרכשו השניים על ידי חברת סימנטק שהחלה לצמצם את שיווק התוכנה.
בחודש דצמבר בשנת 2006, הוחלט להפסיק את התמיכה בתוכנה.
בחודש ינואר 2009, מפתחי התוכנה המקוריים, פיטר זטקו (Peiter Zatko) וכריסטיאן ריוקס (Christien Rioux), רכשו את L0phtCrack מחברת סימנטק.
גרסת L0phtCrack 6 שוחררה בתאריך 11 במרץ 2009 וזמינה להורדה במערכות הפעלה של חלונות מבית מיקרוסופט בלבד.
גרסת L0phtCrack 7 שוחררה בתאריך 30 באוגוסט 2016, מאפשרת פיצוח סיסמאות באמצעות המעבד הגרפי, תומכת במערכות הפעלה של חלונות מבית מיקרוסופט וזמינה להורדה בגרסת 32 ביט ו64 ביט.
ראו גם

בדיקת חדירות
קאלי לינוקס
John the Ripper
DaveGrohl
Britney

Britney (בעברית: בריטני) הוא אלבום האולפן השלישי של הזמרת-יוצרת האמריקאית בריטני ספירס. האלבום יצא לאור ב-31 באוקטובר 2001 על ידי חברת התקליטים ג'ייב רקורדס. מתוך האלבום יצאו שישה סינגלים.
ספירס אימצה לאלבום צליל בוגר יותר משמעותית יותר מאלבומיה הקודמים ...Baby One More Time‏ (1999) ו-Oops!... I Did It Again (2000). המוזיקה שלה משלבת ז'אנרים של פופ ו-R&B עכשווי עם השפעות של מוזיקת דאנס ומדי פעם מטבלים באלמנטים של דיסקו, היפ הופ, רוק ואלקטרוניקה. מילות השירים שלה עוסקות בנושאי הגעה לבגרות ומיניות. האלבום הופק לרובו על ידי מקס מרטין ורמי יקוב. ספירס עצמה קיבלה תפקיד בולט יותר בפיתוח האלבום, וכתבה יחד שישה שירים מתוכו.
עם צאתו זכה האלבום לביקורות מעורבות מכלל ממבקרי המוזיקה, שהחמיאו להתקדמות מיצירותיה הקודמות של ספירס, אך מתחה ביקורת על תדמיתה הפרובוקטיבית יותר ויותר. האלבום נחת לראשונה במקום הראשון בבילבורד 200 בארצות הברית עם מכירות בשבוע הראשון של 745,750 עותקים. הצלחתה הפכה את ספירס לאמנית הראשונה שהעלתה את שלושת אלבומי האולפן הראשונים שלה בראש המצעד, שיא שלימים אשר נשבר על ידה שוב עם אלבום האולפן הרביעי שלה In the Zone (2003). האלבום מכר למעל 15 מיליון עותקים ברחבי העולם. על מנת לקדם את האלבום, ספירס יצאה לסבב ההופעות הרביעי שלה, "Dream Within a Dream Tour", שהחל בנובמבר 2001 ונמשך עד יולי 2002. האלבום זכה למועמדות בטקס פרס גראמי לאלבום הפופ הווקאלי הטוב ביותר בטקס פרסי הגראמי השנתי ה-45 (2003).
רקע ופיתוח

במאי 2000 הוציאה ספירס את אלבום האולפן השני שלה Oops!... I Did It Again. ספירס שיתפה פעולה עם המפיקים ביניהם רודני ג'רקינס, דייוויד קרוגר ומקס מרטין. לאחר צאתו האלבום הפך להצלחה בינלאומית והגיע למקום הראשון במצעד של בילבורד 200 בארצות הברית.
במהלך הקלטות האלבום, רצתה ספירס ש"הדור הבוגר ישים לב לשינוי המוזיקלי שלה", והוסיפה כי היא "הייתה צריכה לשנות אותו מספר פעמים, והתפללה שהאנשים יחשבו שהוא מגניב". היא הצהירה כי בחרה לקרוא לאבלום בשמה מכיוון שרוב התוכן מתאר את מי שהיא. ספירס הקליטה 23 שירים לאלבום, שאת חלקן כתבה בסיוע בריאן קירולף וג'וש שוורץ. היא ציינה כי כתיבת האלבום נעשתה באופן אישי ופיתוח הקונספט שלו הפכו את הפרויקט ל"מיוחד בהרבה", תוך פירוט כוונותיה "להשתפר ולצמוח" ככותבת שירים.
ספירס עבדה עם מגוון משתפי פעולה, כולל עמיתים למוזיקת הפופ ומרטין והחבר שלה ג'סטין טימברלייק. היא סיפרה בתתחילת ההקלטות היא חשה "מבוכה" ו"עצבנות" לעבוד עם טימברלייק, ואומרה שהיא רגילה שהתהליך הוא "כמו עבודה". ספירס עבדה גם עם מפיקי ההיפ-הופ רודני ג'רקינס והנפטונז, שהפכו את הצליל ל"נבזי ופאנקי יותר". בנוסף היא הוקלטה להקליט שירים עם מיסי אליוט וטימבלנד, אך הם מעולם לא עבדו עם ספירס בשל סכסוכי תזמון.
הוצאה וקידום

Britney, יצא לראשונה ביפן ב-31 באוקטובר 2001, ולאחר מכן באירופה ובאוקיאניה ב-5 בנובמבר 2001, ובצפון אמריקה יום למחרת. מהדורת הבונוס של האלבום יציאה ב-9 באפריל 2002, בצפון אמריקה וכללה בונוס VCD. המהדורה המוגבלת המיוחדת יצאה לאור ביוני 2002, וכללה עטיפה מחודשת (עם תמונה שונה של ספירס), ארבע רצועות בונוס ו-DVD בונוס, המהדורות היפנית והאוסטרלית הכילו גם את השיר "Before the Goodbye". עטיפות האלבום במהדורה המוגבלת המיוחדת של ברזיל הייתה שונה מהאחרות, עם רקע שחור וגופן בצבע בלבן; עם זאת, רשימת הרצועות נותרה זהה. ביפן יצא האלבום מחדש ב-7 בנובמבר 2002, כחבילה מיוחדת לחג המולד תחת השם Gift from Britney, שהייתה עם אותה רשימת רצועות ויצירות כריכה דומות לזה של המהדורה המוגבלת המיוחדת באוסטרליה וביפן, כאשר היא ארוזה יחד עם בונוס צמיד קסמים.
הצלחה במצעדים

"Britney" הגיע לפסגת מצעד הבילבורד בארצות הברית כאשר מכר 746,000+ עותקים בשבוע הראשון. בשבוע השלישי, עלו המכירות ב-34% כאשר נמכרו כ־451,000+ עותקים והאלבום נשאר במקום השלישי במצעד. ספירס נקבעה כאמנית היחידה בהיסטוריה אשר הצליחה להכניס שלושה אלבומים ברצף למקום הראשון במצעד.
בקנדה נכנס למקום הראשון במצעד כאשר מכר כ־317,000+ עותקים וקיבל תואר פלטינה משולשת. באוסטריה נכנס למקום הראשון וקיבל תואר פלטינה עבור מכירות של כיותר מ-30,000+. בגרמניה נכנס למקום הראשון וקיבל תואר פלטינה לאחר שמכר כ־300,000+ עותקים. ובצרפת נכנס למקום השני ומכר כ־300,000+. סך הכול האלבום כבש כ־6 מצעדים ונכנס לעשרת המובילים ב-20 מצעדים בעולם. כיום מכירות האלבום העולמיות עומדות על סך של כיותר מ-15,000,000+ מיליון עותקים.
בשנת 2002 קיבל האלבום מעמד פלטינה כפולה באירופה כאשר מכר יותר מ-2,000,000+ מיליון עותקים. האלבום היה מקום רביעי בבריטניה, בשל מכירות של 460,000 עותקים. למרות זאת, נשאר האלבום 36 שבועות במצעד וקיבל מעמד פלטינה.
האלבום צלח את רוב הביקורות הקריטיות. "All Music Guide" נתנו לאלבום ציון של 4.5 מתוך חמישה כוכבים, ותיארו את האלבום כאישי ובוגר, אך הפופ התיאור של בריטני נשאר כפי-שהוא. לעומת זאת, מגזין המוזיקה "רולינג סטון" כתב שספירס נשארה ילדותית בחומריה המוזיקליים, וחייבת להתפתח. האלבום גם היה מועמד לפרס הגראמי בקטגוריית "אלבום הפופ הטוב ביותר" אבל לא זכה בפרס.
סינגלים

"I'm a Slave 4 U" - הוא סינגל הבכורה מתוך האלבום "Britney". זהו שיתוף הפעולה הראשון בין צמד הנפטונז לספירס. השיר היה סגנון שונה ממה שספירס עשתה עד לאלבום זה, פחות פופ-טהור ויותר R&B. הקליפ נוטף הפרובוקטיביות גרם לאיבוד מעריצים רבים, אך הבהיר את הנקודה שספירס היא כבר לא הנערה התמימה. הסינגל הושמע לבכורה בטקס פרסי הווידאו של ערוץ MTV, מה שעזר לקידום הסינגל אשר נכנס למקום הרביעי במצעד הפזמונים הבריטי. בארצות הברית לעומת זאת, נכנס הסינגל רק למקום 27 במצעד הבילבורד.
"Overprotected" - הוא הסינגל השני מתוך האלבום, וכונה "החזרה לפופ" בשל העובדה שיוצרי השיר הם רמי ומקס מרטין, יוצרי להיטי פופ קודמים של ספירס. בכל העולם יצא לאור השיר בגרסת האלבום הרגילה, אולם בארצות הברית השיר יצא לאור בגרסת רמיקס של המפיק "דארק צ'יילד". הסינגל הגיע למקום הרביעי במצעד הפזמונים הבריטי ולמקום 85 במצעד הבילבורד.
"I'm Not a Girl, Not Yet a Woman" - שיר הנושא מתוך הסרט הראשון בכיכובה של ספירס, "קרוסרודס", יצא כסינגל השני בארצות הברית וכסינגל השלישי באירופה ואוסטרליה. השיר, אשר נכתב על ידי מקס מרטין, רמי ודיידו (אשר נתבקשה לתת פרספקטיבה נשית לשיר), יצא לאור במקביל לתאריך יציאת הסרט, והפך ללהיט בבריטניה כאשר נכנס למקום השני במצעד הפזמונים. בשל העובדה שתחנות הרדיו בארצות הברית לא ניגנו את השיר, הסינגל לא הצליח להיכנס למצעד הבילבורד.
"Boys" - הוא הסינגל הרביעי בארצות הברית והחמישי באירופה ואוסטרליה. השיר לא יצא לאור בגרסת האלבום הרגילה, אלא בגרסת רמיקס מתוך פסקול הסרט "אוסטין פאוורס 3: גולדממבר". גרסת הרמיקס מוקססה על ידי הנפטונז (שהפיקו גם את השיר המקורי), והכילה בית גברי, עם הזמר פארל ויליאמס. השיר הפך להצלחה נוספת בבריטניה ונכנס לעשרים המובילים ברוב מדינות העולם.
"I Love Rock 'n' Roll" - חידוש לשירו של ג'ון ג'ט, הוא הסינגל הבא באירופה ואוסטרליה (חוץ מצרפת, בה יצא לאור השיר "Anticipating" במקום).
"Anticipating" - שיר המושפע משנות השמונים, יצא כסינגל רק בצרפת וברזיל, במקום השיר "I Love Rock 'n' Roll".
בפיליפינים, יצא השיר "That's Where You Take Me" באופן בלעדי כסינגל השביעי והאחרון מתוך האלבום.
קרדיטים וצוות

כל הקרדיטים שלהלן לקוחים מ-AllMusic.
| 0 | 1 | 2 |
| --- | --- | --- |
|  מקס מרטין – מפיק, הנדסה מוזיקלית, מיקסינג, גיטרה, קולות רקע  רודני ג'רקינס – מפיק  הנפטונז – מפיק  רמי – מפיק, הנדסה מוזיקלית, ערבוב  וייד רובסון – מפיק  ג'סטין טימברלייק – מפיק, עיבודים קוליים, קולות רקע  סטיב לונט – A&R  אנדרו קולמן – הנדסה מוזיקלית  בריאן גרטן – הנדסה מוזיקלית  בראד גילדרמן – הנדסה מוזיקלית  פבלו מונגויה – הנדסה מוזיקלית  מייקל טאקר – הנדסה מוזיקלית  יאסו – הנדסה מוזיקלית  ג'יימי דאנקן – עוזרת הנדסה מוזיקלית  ריצ'רד ג'ון ג'ונסון – עוזר הנדסה מוזיקלית  מארק סטיבן לי – עוזר הנדסה מוזיקלית |  צ'ארלס מקרורי – עוזר הנדסה מוזיקלית  דניאל מילאצו – עוזר הנדסה מוזיקלית  טים רוברטס – עוזר הנדסה מוזיקלית  ריאן סמית' – עוזר הנדסה מוזיקלית  ריק טאפר – עוזר הנדסה מוזיקלית  ג'יל טנגן – עוזר הנדסה מוזיקלית  טום קווין – מאסטרינג  סטיפן ג'ורג' – מיקסינג  סרבן ג'ניאה – מיקסינג  ז'אן מארי הורבט – מיקסינג  ג'יימס ביונדוליו – מיתרים  מארק סוזו – מיתרים  בריטני ספירס – שירה, קולות רקע, קונספט, כותבת  סו אן קרוול – קולות רקע  טיילר קולינס – קולות רקע  אלברט הול – קולות רקע |  דמיון האל – קולות רקע  נאנה הדין – קולות רקע  ג'ניפר קאר – קולות רקע  מקסין לואיס – קולות רקע  ג'ף פסקטו – קולות רקע  ג'ייסון שף – קולות רקע  כריס תומפסון – קולות רקע  ג'נט אולסון – קולות רקע  צ'אד הוגו – מוזיקאי בהשתתפות  פארל ויליאמס – מוזיקאי בהשתתפות  תומאס לינדברג – בס  אסביורן ארוול – גיטרה  נייל רוג'רס – גיטרה  סטיבן קליין – צילום |
מיקומי שיא

|   ‏‏‏  מצעדים ודירוגים (2002–2001)> מדינה |   ‏‏‏  מצעדים ודירוגים (2002–2001)> מצעד |   ‏‏‏  מצעדים ודירוגים (2002–2001)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 4 |
|  אורוגוואי | מוניטור לטינו | 4 |
|  אירופה | מצעד האלבומים האירופאי | 2 |
|  איטליה | מצעד האלבומים האיטלקי | 10 |
|  אירלנד | מצעד האלבומים האירי | 3 |
|  ארגנטינה | ארגנטינה הוט 100 | 5 |
|  ארצות הברית | בילבורד 200 | 1 |
|  ברזיל | טופ 100 ברזיל | 6 |
|  גרמניה | GfK – טופ 100 | 1 |
|  דנמרק | היטליסטן | 8 |
|  דרום אפריקה | אנטרטיינמנט מוניטורינג אפריקה | 7 |
|  הולנד | מצעד 100 האלבומים ההולנדיים | 11 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 3 |
|  יוון | IFPI Greece | 2 |
|  יפן | אוריקון | 4 |
|  ישראל | מדיה פורסט ישראל | 1 |
|  מלזיה | RIM | 2 |
|  נורווגיה | VG-lista | 5 |
|  ניו זילנד | המצעד הניו זילנדי הרשמי | 17 |
|  ספרד | PROMUSICAE | 3 |
|  סקוטלנד | מצעד האלבומים הסקוטי | 4 |
|  פולין | ZPAV | 3 |
|  פורטוגל | מצעד האלבומים הפורטוגזי (AFP) | 7 |
|  פינלנד | המצעדים הפיניים הרשמיים | 19 |
|  פלנדריה | אולטראטופ 50 | 2 |
|  צרפת | SNEP | 2 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 6 |
|  שווייץ | המצעד השווייצרי | 1 |
|   ‏‏‏  מצעדים חודשיים (2002–2001)> מדינה |   ‏‏‏  מצעדים חודשיים (2002–2001)> מצעד |   ‏‏‏  מצעדים חודשיים (2002–2001)> מיקום שיא |
| --- | --- | --- |
|  ארגנטינה | ארגנטינה הוט 100 | 5 |
|  קוריאה הדרומית | סירקל צ'ארט | 3 |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |
| --- | --- | --- |
|  עולמי | בילבורד גלובל 200 | 5 |
|  אוסטריה | Ö3 אוסטריה טופ 40‏ | 75 |
|  אוסטרליה | מצעד האלבומים האוסטרלי | 76 |
|  אירופה | מצעד האלבומים האירופאי | 90 |
|  איטליה | מצעד האלבומים האיטלקי | 95 |
|  ארצות הברית | בילבורד 200 | 118 |
|  גרמניה | GfK – טופ 100 | 85 |
|  הממלכה המאוחדת | מצעד האלבומים הבריטי | 105 |
|  ולוניה | אולטראטופ 40 | 85 |
|  נורווגיה | VG-lista | 17 |
|  פלנדריה | אולטראטופ 50 | 97 |
|  צרפת | SNEP | 51 |
|  קוריאה הדרומית | סירקל צ'ארט | 8 |
|  שוודיה | סוורייטופליסטן | 28 |
|  שווייץ | המצעד השווייצרי | 48 |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 21 |
|  אוסטרליה | מצעד האלבומים האוסטרלי | 34 |
|  אירופה | מצעד האלבומים האירופאי | 22 |
|  ארצות הברית | בילבורד 200 | 8 |
|  גרמניה | GfK – טופ 100 | 49 |
|  דנמרק | היטליסטן | 97 |
|  הולנד | מצעד 100 האלבומים ההולנדיים | 89 |
|  הממלכה המאוחדת | מצעד האלבומים הבריטי | 79 |
|  ולוניה | אולטראטופ 40 | 46 |
|  פלנדריה | אולטראטופ 50 | 36 |
|  צרפת | SNEP | 46 |
|  קוריאה הדרומית | סירקל צ'ארט | 7 |
|  שוודיה | סוורייטופליסטן | 80 |
|  שווייץ | המצעד השווייצרי | 49 |
|   ‏‏‏  מצעדי עשור (2009–2000)> מדינה |   ‏‏‏  מצעדי עשור (2009–2000)> מצעד |   ‏‏‏  מצעדי עשור (2009–2000)> מיקום שיא |
| --- | --- | --- |
|  ארצות הברית | בילבורד 200 | 64 |
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | פלטינה | 40,000 |
| אוסטרליה (ARIA) | פלטינה 2× | 140,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה | 50,000 |
| ברזיל (Pro-Música Brasil) | זהב | 150,000 |
| קנדה (Music Canada) | פלטינה 3× | 316,944 |
| סין (IFPI Chile) | פלטינה | 15,000 |
| דנמרק (IFPI Denmark) | פלטינה | 55,000 |
| פינלנד (Musiikkituottajat) | זהב | 16,662 |
| צרפת (SNEP) | פלטינה | 365,058 |
| גרמניה (BVMI) | פלטינה | 300,000 |
| יוון (IFPI Greece) | זהב | 15,000 |
| הונג קונג (IFPI Hong Kong) | פלטינה | 20,000 |
| הונגריה (MAHASZ) | פלטינה | 25,000 |
| הודו (IMI) | פלטינה 2× | 40,000 |
| איטליה (FIMI) | פלטינה | 100,000 |
| יפן (RIAJ) | פלטינה | 200,000 |
| מלזיה (RIM) | פלטינה 2× | 50,000 |
| מקסיקו (AMPROFON) | פלטינה | 150,000 |
| הולנד (NVPI) | פלטינה | 80,000 |
| ניו זילנד (RMNZ) | זהב | 7,500 |
| נורווגיה (IFPI Norway) | זהב | 20,000 |
| הפיליפינים (PARI) | פלטינה 4× | 120,000 |
| פורטוגל (AFP) | פלטינה 2× | 80,000 |
| דרום אפריקה (RiSA) | פלטינה | 50,000 |
| קוריאה הדרומית (KMCA) | פלטינה 20× | 274,993 |
| שוודיה (GLF) | זהב | 40,000 |
| שווייץ (IFPI Switzerland) | פלטינה 2× | 80,000 |
| בריטניה (BPI) | פלטינה | 477,000 |
| ארצות הברית (RIAA) | פלטינה 4× | 4,988,000 |
| ונצואלה (APFV) | פלטינה 5× | 50,000 |
סיכום
| אירופה (IFPI) | פלטינה 2× | 2,000,000 |
| בכל העולם | — | 15,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| יפן | 31 באוקטובר 2001 | תקליטור | סטנדרטית | ברטלסמן מיוזיק גרופ |  |
| אוסטרליה | 5 בנובמבר 2001 | תקליטור | סטנדרטית | ברטלסמן מיוזיק גרופ |  |
| אוסטריה | 5 בנובמבר 2001 | תקליטור | סטנדרטית | ברטלסמן מיוזיק גרופ |  |
| גרמניה | 5 בנובמבר 2001 | תקליטור | סטנדרטית | ברטלסמן מיוזיק גרופ |  |
| שווייץ | 5 בנובמבר 2001 | תקליטור | סטנדרטית | ברטלסמן מיוזיק גרופ |  |
| קנדה | 6 בנובמבר 2001 | תקליטור | סטנדרטית | ברטלסמן מיוזיק גרופ |  |
| ארצות הברית | 6 בנובמבר 2001 | תקליטור | סטנדרטית | ג'ייב רקורדס |  |
| ארצות הברית | 9 באפריל 2002 | תקליטור + VCD | בונוס | ג'ייב רקורדס |  |
| צרפת | 1 ביוני 2002 | תקליטור + DVD | מוגבלת מיוחדת | ברטלסמן מיוזיק גרופ |  |
| גרמניה | 3 ביוני 2002 | תקליטור + DVD | מוגבלת מיוחדת | ברטלסמן מיוזיק גרופ |  |
| יפן | 5 ביוני 2002 | תקליטור + DVD | מוגבלת מיוחדת | ברטלסמן מיוזיק גרופ |  |
| ארצות הברית | 8 ביולי 2002 | תקליטור + DVD | מוגבלת מיוחדת | ג'ייב רקורדס |  |
| צרפת | 30 ביולי 2003 | תקליטור | הוצאה מחודשת | ברטלסמן מיוזיק גרופ |  |
| גרמניה | 30 ביולי 2003 | תקליטור | הוצאה מחודשת | ברטלסמן מיוזיק גרופ |  |
| בריטניה | 30 ביולי 2003 | תקליטור | הוצאה מחודשת | RCA רקורדס |  |
| יפן | 17 בדצמבר 2003 | תקליטור | הוצאה מחודשת | ברטלסמן מיוזיק גרופ |  |
| ארצות הברית | 25 בדצמבר 2007 | הורדה דיגיטלית | דלוקס | ג'ייב רקורדס |  |
| ארצות הברית | 24 במאי 2019 | תקליט (בלעדי Urban Outfitters) | סטנדרטית | ג'ייב רקורדס |  |
| ארצות הברית | 21 באוגוסט 2020 | קלטת שמע (בלעדי Urban Outfitters) | סטנדרטית | ג'ייב רקורדס |  |
Happy Nation (שיר)

"Happy Nation" (בעברית: "אֻמָּה שמחה") הוא סינגל שהוקלט על ידי הלהקה השוודית אייס אוף בייס, מתוך אלבום הבכורה שלה בעל אותו השם, Happy Nation. השיר יצא לאור בשנת 1992, על ידי חברת התקליטים אדל-מגה רקורדס, כסינגל השלישי מתוך האלבום.
השיר הגיע למקום הראשון במצעד שבישראל ולמקום הראשון במצעד שבצרפת.
רקע וכתיבה

השיר נכתב והופק על ידי ג'ונאס ברגרן ואולף אקברג. "Happy Nation" הוא שיר דאנס-פופ, המכיל בתוכו גם סגנונות כמו יורופופ ורגאיי פיוז'ן. חברי אייס אוף בייס תיארו את השיר כשיר "אנטי-פשיסטי והמנון לחיים". הבית הראשון של השיר נכתב בשפה הלטינית, בעוד שאר הבתים נכתבו בשפה האנגלית.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.
וידאו קליפ

את הקליפ של "Happy Nation" ביים מאט ברודלי, שביים גם את הקליפ של "All That She Wants". הקליפ צולם בגטבורג, שוודיה בינואר 1993. הקליפ מתחיל כאשר ניתן לראות נר דולק שהלהבה שלו זזה מצד לצד. בהמשך, ניתן לראות שלל סמלים ואירועים בעלי משמעות כמו: סמלי השלום, כתב חרטומים, גאוטמה הבודהה, צליבת ישו וסורת אל-פאתחה.
נכון לאוקטובר 2020, מונה הצפיות של הקליפ עומד על למעלה מ-55 מיליון צפיות.
טענות לאנטישמיות

כאשר "Happy Nation" יצא, נטען שהוא נפתח בשירה בלטינית, אך לפי מספר תיאוריות נאמר שהמילים כתובות בעברית כדי שיהודים בלבד יבינו זאת. בכתבה שפורסמה במאקו מספר עשורים לאחר מכן, נכתבו המילים בצורה: "על כנפי הנשר/ בעזרת האל/ הייתי כאן לפני כולם/ בינתיים אני/ אהרוג אתכם/ הייתי כאן לפני כולם". בהמשך לכך, נאמר שייתכן ולפי אותן התיאוריות רצתה הלהקה בהשמדה נוספת של היהודים. עם זאת, הדובר של הלהקה פרסם התנערות מכל קשר אפשרי לאנטישמיות ונאציזם. זאת, לצד ציון העובדה שאולף אקברג היה מעורב בנעוריו בפעילות נאו-נאצית; דבר אשר עורר סערה מספר פעמים במרוצת השנים.
גם בשנת 2013 החלו לתקוף את אקברג על עברו ונטען שעברו הנאצי "הוצנע". בכתבה שפורסמה בוואלה! NEWS צוין שבמהלך הסרט התיעודי "הסיפור שלנו", הצהיר אקברג: "אמרתי לכולם שאני ממש מתחרט על מה שעשיתי. סגרתי את הפרק הזה בחיי". הוא המשיך והוסיף, "אני אפילו לא רוצה לדבר על זה, הזמן הזה לא קיים יותר מבחינתי. סגרתי את הדלת על זה וזרקתי את הספר הזה עוד בשנת 1987. חוויתי מזה ולמדתי מזה. אבל החיים ההם הם לא שלי, הם של מישהו אחר".
נטען גם שהמילים "a man will die but not his ideas" מתייחסות בעצם להיטלר (כלומר: היטלר מת אבל הרעיונות שלו - הנאציזם - לא מתו)
מיקומי שיא

|   ‏‏‏  מצעדים ודירוגים (1993-94)> מדינה |   ‏‏‏  מצעדים ודירוגים (1993-94)> מצעד |   ‏‏‏  מצעדים ודירוגים (1993-94)> מיקום שיא |   ‏‏‏  מצעדים ודירוגים (1993-94)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 80 |  |
|  איסלנד | הפלייליסט | 14 |  |
|  אירופה | אירופה הוט 100 | 8 |  |
|  גרמניה | GfK – טופ 100 | 7 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 5 |  |
|  הולנד | מצעד 100 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 40 |  |
|  ישראל | מדיה פורסט ישראל | - |  |
|  ישראל | ישראל טופ 30 | 1 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 22 |  |
|  סקוטלנד | מצעד הסינגלים הסקוטי | 37 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 8 |  |
|  צרפת | SNEP | 1 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 23 |  |
|   ‏‏‏  מצעדי סוף שנה (1993)> מדינה |   ‏‏‏  מצעדי סוף שנה (1993)> מצעד |   ‏‏‏  מצעדי סוף שנה (1993)> מיקום שיא |   ‏‏‏  מצעדי סוף שנה (1993)>  |
| --- | --- | --- | --- |
|  אירופה | אירופה הוט 100 | 67 |  |
|  גרמניה | GfK – טופ 100 | 42 |  |
|  הולנד | מצעד 40 הסינגלים ההולנדיים | 63 |  |
|  הולנד | מצעד 100 הסינגלים ההולנדיים | 79 |  |
|  ישראל | מדיה פורסט ישראל | - |  |
|  ישראל | רשת ג' | 20 |  |
|  פלנדריה | אולטראטופ 50 | 72 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  צרפת | SNEP | 16 |  |
נתוני מכירות

| מקום | תארים | מכירות |
| --- | --- | --- |
| גרמניה (BVMI) | זהב | 250,000 |
| צרפת (SNEP) | כסף | 125,000 |
אזכור במדיות אחרות > טלוויזיה

נעשה שימוש בסינגל "Happy Nation" בפרק החמישי של סדרת האנימציה "אקס-מן 97" שמתרחש באומה הריבונית ג'נושה ומשמש כהקדמה לרצח עם. מעריצים רבים השוו את הרגע ל-"The Rains of Castamere", הפרק התשיעי בעונה שלישית של "משחקי הכס" שקדם לחתונה האדומה הידועה לשמצה - בכך העניק לשיר משמעות אחרת למעריצי האקס-מן.